钦定古今图书集成/明伦汇编/官常典/第721卷 > 翟进宗
## 钦定古今图书集成/明伦汇编/官常典/第721卷 > 翟进宗

按《五代史死事传》，“翟进宗、张万迪者，皆不知其何人
也，初皆事唐，后事晋，进宗为淄州刺史，万迪为登州
刺史。杨光远反，以骑兵数百胁取二刺史，至青州，万
迪听命，而进宗独不屈，光远遂杀进宗。”出帝赠进宗
左武卫上将军。及光远平，曲赦青州，虽光远子孙皆
见慰释，而独不赦万迪，暴其罪而斩之。诏求进宗尸，
“加礼归葬，葬事官给”，以其子仁钦为东头供奉官。